Stòf di Sahara

Stòf di Sahara (tambe yamá stòf afrikano of tormenta di stòf di Sahara) ta partíkulonan mineral fini ku bientu ta lanta for di Sahara, e desierto kayente mas grandi di mundu. E desierto di Sahara ta kubri mas ku 9 mion kilometer kuadrá, for di Oséano Atlántiko te na Laman Kòrá, i for di Laman Mediteráneo te na region di Sudan i e vaye di riu Niger.

Kada aña, entre 400 y 700 mion ton di stòf ta wòrdu alsa den atmósfera, loke ta hasi Sahara e fuente mas grandi di stòf eóliko (transportá pa bientu) na mundu.

E masa di aire seku yená di stòf, yamá Saharan Air Layer (SAL) ta move for di Afrika bai Atlántiko tropikal.Saharan Air Layer Forecast | Caribbean View, myfoxhurricane.com (26 di febrüari 2026) Esaki ta sosedé mayoria di bes den temporada entre febrüari i yüli. 

Stòf di Sahara ta responsabel pa kasi mita di tur stòf eóliko ku ta yega na e oséanonan ront mundu. Un otro fuente importante di stòf ta e desierto di Gobi den Asia, ku ta afektá Asia oriental i parti di Nort Amérika wèst.

 Formashon i trayectorio 
Stòf di Sahara ta forma ora bientu fuerte, tormenta i sistemanan atmosfériko alsa partíkulonan fini di tera seku for di superfisie di e desierto. E partíkulonan aki di koló kòrá-bruin por keda suspendí den aire pa varios dia òf siman, i ta wòrdu transportá atraves di kontinente i oséano.

E stòf di Sahara por krusa Lama Mediteráneo, biaha atraves di Oséano Atlántiko i yega na Karibe, Nort i Sur Amérika i inkluso a wòrdu detektá na region di riu Amazonas, Skandinavia i te na Hapon.

Mayor parti di e proseso aki ta natural i en prinsipio no ta kousá pa aktividat humano.

 Impakto 
Stòf di Sahara ta un fenómeno natural mundial ku ta mustra kon e atmósfera di planeta tera ta interkonektá. E fenomeno aki ta un ehèmpel kla di loke ta sosodé na un kontinente por tin konsekuensianan direkto riba bida den otro parti di mundo. For di desierto di Afrika te na region di Karibe, e partíkulonan minuskulo aki ta influensiá klima, afektá kalidat di aire, trese nutriente pa ekosistema i tin impakto riba salú públiko.

 Efektonan den Karibe 
Den region di Karibe, i islanan ABC (Aruba, Boneiru, Kòrsou), e efektonan di e stòf di Sahara ta tantu negativo komo positivo den algun kaso.Saharan dust over Curaçao, The Daily Herald (19 di aprel 2017)

Klima i horkan
Den Atlántiko tropikal, stòf di Sahara tin un papel importante; entre otro e bientu ta hopi seku, e ta traha un kapa di aire mas stabil i por suprimi formashon di tormenta tropikal. Durante temporada di horkan, presensia di stòf di Sahara por redusí desaroyo di algun sistema tropikal. Sinembargo, e efekto no ta semper meskos.

Kalidat di aire
Ora nubianan di stòf di Sahara yega islanan ABC, habitantenan por nota un shelu di mas neblina, un solo mas difuso, menos visibilidat i un sensashon di aire "pisá".Aruba hosting a special guest: Saharan dust, Aruba Today Outoridatnan meteorológiko regularmente ta advertí poblashon ora konsentrashon di stòf ta altu. 

Salú
Pa mayoria di hende sano, stòf di Sahara no ta kousa problema serio. Pero pa personanan ku asma, hende ku problema respiratorio, mucha chikitu i personanan di edat altu, e por provoká tos, iritashon di garganta i difikultat pa hala rosea. Durante periodo di stòf fuerte, ta rekomendá evitá aktividat físiko pafo, usa tapaboka si ta nesesario i mantene portanan será si e kalidat di aire ta hopi malu.Take action to avoid the harmful effects of Saharan Dust, carpha.org (10 di febrüari 2024)

Nutriente pa naturalesa
Un aspekto sorprendente ta ku stòf di Sahara ta yen di fòsfòr i otro mineralnan importante.How Saharan dust shapes biodiversity in Trinidad and Tobago, climatetrackercaribbean.org Den region di Amazonas, e ta un fuente prinsipal di fòsfòr pa su tera. Den awanan di Atlántiko i Karibe, e ta kontribuí na nutriente pa ekosistemanan marino.

Laman i koral
Investigadónan ta studiando ainda e efektonan di stòf di Sahara riba laman i koral.Dust from Sahara Makes Significant Impact on Caribbean Sea Ecosystem, Research Shows, scinews (10 di mei 2016)) E investigashon tin enfoke, entre otro, riba si e partíkulonan di stòf por kontribuí na kambio den ekosistema marino; ta influensiá desaroyo di algae i si por tin relashon ku algun brote di enfermedat di koral.Sahara dust storms Caribbean hazard both humans and coral reefs, idbinvest.org

 Link eksterno 
 Wèpsait ofisial di Meteorological Department Curaçao

Kategoria:Meteorologia